Joan I.a Portugalgoaren eta Filipa Lancasterkoaren hilobia

Joan I.a Portugalgoaren eta Filipa Lancasterkoaren hilobia Portugalgo Joan I.a erregearen eta bere erregina ezkontide Filiparen ehorztokia da Batalhako monasterioan jarria, Fundatzailearen Kapera deituan.

Joan I.ak plangintza zehatza eta aberatsa egin zuen bere hilobirako. Portugalgo errege izatera iritsi zen ez heredentzia dinastikoz, Portugalgo Gorteek aukeratua baizik Gaztelaren aurka garaipen erabakigarria lortuta Aljubarrotan. Horrek bere dinastia propioaren hastapena ezartzeaz gain, Portugalgo erresumaren izaera beregaina finkatu zuen, eta estatu-botere horren berri eman nahi izan zuen erregeak bere ehorztokia prestatzean.

 Deskribapena 
Hilobia bera, ohatze batean bi estatuak, berria izan zen Portugalgo tradizioan, eta Ingalaterrako tradizioetatik etor zitekeen, erreginaren jatorrizko lurraldetik. Bi estatuek eskua ematen diote elkarri (horrek ere keinu ingelesa dirudi), eta aldiz sinbolo kristauak ez dira agerikoak (baina kokapen originalean aurrean aldare bat zegoen).
erdian|thumb|373x373px|Hilobia erregeak berak egitea agindu zuen Fundatzaileen Kaperan. Inguruko arkosolioetan beste errege-erregina batzuk daude ehortziak. 

Hilobia polikromoa zela ondorioztatu dute ikerketek. Ertzetan 'Y me plet' eta 'Por bem' errege-erreginen leloak daude idatzita, eta blokearen alboetan, luze idatzita, latinez bien ekintzak. Errege-erregina biak ziren Galtzariaren Ordenakoak, eta honen leloa ere irakurtzen da: "hinny soit qui mal y pense".

Errege-erreginen buru gainean, horizontalki, bi drosel dituzte estatuek, atzealdean bien etxeen armarriak daudelarik ikusgai. Droselen apainketak gogora dakar garai bertsuko Nafarroako Karlos III.aren eta Leonor Trastamarakoaren hilobia.

 Erreferentziak 

 Kanpo estekak 

Kategoria:Errege-erreginen hilobi bikoitzak
Kategoria:Portugalgo errege-erreginak
Kategoria:Portugalgo mausoleoak